Aiemmin lemmikiksi hankitun koirasuden saa pitää sen luonnolliseen kuolemaan saakka.

Koirasusien kasvattaminen kielletään ensi viikolla kokonaan, selviää maa- ja metsätalousministeriön tiedotteesta.

Suden ja koiran risteymä eli koirasusi on ollut Suomessa haitallinen vieraslaji ja sen maahantuonti on ollut kiellettyä jo vuoden 2016 alusta. Ensimmäinen kesäkuuta voimaan tulevalla asetuksella kielletään nyt kuitenkin myös koirasusien kasvattaminen.